"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Tere tulemast One Way saatesse!
Nagu tavaliselt, toob saate teieni misjoniühendus One Way Mission.
Indias tähistatakse veebruaris One Way küla 10. aastapäeva.
Kümne aasta eest asus One Way uskumatu projekti kallale -
ehitada Indiasse One Way küla.
Projekt realiseerus Soome ja India sõprade koostöös
ning nüüd on käes 10. aastapäev.
Lisaks tuhandetele indialastele osales peol ka 30 soomlast.
Heidame kordusena väikese pilgu One Way külasse.
Õpetusosas räägib täna Tapani Suonto.
One Way küla täna
Armastus kestab igavesti
Invaliidide rehabilitatsioonikeskus
Leskede turvakodud
Haigetuba
Lastekodu
Klassid
Kirik ja söökla
Misjonimaja
Külaköök
Linnumaja
Elektrijaam
Valveruum
Ussimüür
Lastekodu lapsed esinevad
Pastorite koolitus
Noorteüritus
India One Way küla valmistab suurt rõõmu ja tänumeelt.
Eelkõige näitab see Jumala armastust ja ustavust.
Meie tegevjuht Tapani Suonto räägibki täna Jumala ustavusest.
Ta räägib sellest, kuid Jumal hoolitses Saara eest.
Teema on ulatuslik ja jätkame sellega järgmisel nädalal.
Täna on mul südamel 1. Moosese 21:1.
See on üks Piibli kauneimaid kirjakohti.
See puudutab mind alati kuidagi eriliselt.
See on väga lihtne sõna -
"Issand hoolitses Saara eest, nõnda nagu ta oli lubanud.
Issand toimis Saaraga, nõnda nagu ta oli öelnud."
Paljud võivad öelda:
Tal oli lihtne uskuda, ta oli ju Saara -
suur Vana Testamendi jumalanaine; ta polnud tavaline surelik inimene,
muidugi Jumal hoolitses tema eest; minu olukord on hoopis teine.
Milline ususangar Saara siis oli?
Kui palju ta meist erines?
Piibel ütleb - Ja Saarai ütles Aabramile:
"Vaata, Issand on mind keelanud last saamast.
Heida nüüd mu teenija juurde, vahest saan järeltulija temalt!"
Saara sõnad näitavad uskmatu inimese kannatamatust.
Uskumine on lihtne, kuid tõotuste ootamine
pole kellegi jaoks kerge.
Kui tõotused viibivad, hakkab uskmatu neid ise ellu viima.
Ta asub pigem ise tööle, kui jääb ootama Jumalat ja Tema aega.
Ta arvab, et on leidnud parema hoolitsuse mujalt
ja unustab oma Jumala.
Nii juhtus ka Saaraga.
Aabraham tegi, mida Saara palus, kuid mis sellest lõpuks välja tuli?
"Kui Haagar nägi, et ta oli lapseootel,
siis oli ta emand tema silmis nagu alam."
Kuni usklik toetub Jumalale, säilitab ta oma väärikuse
ja tihti ka teiste austuse.
Hetkel, kui ta hakkab lootma iseendale ja oma meetoditele,
oma mõtetele, oma tarkusele, kaotab ta kristlasena väärikuse
usutavuse ja inimeste austuse.
Nii juhtus ka Saaraga. Ta nägi peagi oma uskmatuse vilju,
kuna tema orjatar hakkas teda põlgama.
Ka tänases kristlikus maailmas kohtab tihti seda,
kuidas inimesed loodavad oma mõtetele ja tarkusele
ning arvavad, et teenivad sellega ära inimeste austuse.
Olen tihti näinud, et isegi maailm ei austa neid,
kes võtavad omaks liberaalsed väärtused
ega jää selle juurde, mida räägib Jumala Sõna;
vastupidiselt sellele, mida nad ise arvavad.
"Aga Aabram ütles Saaraile: 'Vaata, su teenija on sinu käes!
Talita temaga, nagu sa heaks arvad!' Siis Saarai alandas teda,
aga seejärel ta põgenes tema juurest."
Saara püüdis ise oma eksimuse tagajärgi lahendada
ja ajas Haagari põgenema.
Mida inimene külvab, seda ta ka lõikab, ütleb Piibel.
Elu tõendab seda pidevalt. "Kes oma lihalikule loomusele külvab,
see lõikab lihalikust loomusest kaduvust."
"Kuid just nagu tollal lihaliku loomuse järgi sündinu
kiusas taga vaimu järgi sündinut, nõnda ka nüüd," ütleb Paulus hiljem.
Saara ei pääsenud sellest hädast vähesega.
Issand tõi Haagari tagasi.
Aastaid hiljem ilmus Issand Aabrahamile ja küsis:
"'Kus su naine Saara on?' Ja ta vastas: 'Seal telgis.'
Siis üks neist ütles: 'Ma tulen sinu juurde kindlasti tagasi
aasta pärast samal ajal, ja vaata, su naisel Saaral saab olema poeg!'"
"Ja Saara naeris iseeneses."
"Aga Issand ütles Aabrahamile: 'Miks Saara naerab ja ütleb:
Kas ma tõesti peaksin sünnitama, kuna ma ju olen vana?
Kas peaks Issandal midagi olema võimatu?"
Saara naeris. Uskmatus ajas ta naerma,
kui Jumal rääkis ja lubas talle suuri asju.
Jumala Sõna tõotuste peale, imeliste tröösti sõnade peale,
vastas Saara, Jumala valitud naine, uskmatu naeruga.
Nii vähe mõistis ta Jumala teid ja Jumala mõtteid,
Jumala suurust, armulisust ja ustavust.
Saara oli usklikuna nii väike, kui nii võiks öelda.
Naer ei tähenda alati uskmatust. Uskki võib inimese naerma ajada,
kuid see naer on teistsugune.
"Kui Issand tõi tagasi Siioni vangid, siis me olime nagu unenägijad.
Siis oli meie suu täis naeru ja meie keel täis hõiskamist."
Usklik võib kogeda sellist naeru, kui ta ootab kannatlikult Jumalat
ja Tema tõotuste täitumist.
Seegi kuulub meie elu juurde.
Piibel ütleb: mida Jumal on lubanud, seda Ta ka teeb.
Kõigest hoolimata ütleb Piibel:
"Ja Issand hoolitses Saara eest, nõnda nagu ta oli lubanud.
Issand toimis Saaraga, nõnda nagu ta oli öelnud."
Jumal ei unustanud uskmatut Saarat ka siis, kui ta käis omi radu
ja naeris uskmatuses Jumala tõotuste peale.
Jumal oli ustav. "Saara jäi lapseootele
ja tõi Aabrahamile poja ilmale ta vanas eas, määratud ajal,
millest Jumal temaga oli rääkinud," ütleb Piibel.
Jumal ei jäänud Saara elus hiljaks.
Ta ei jätnud midagi oma tõotustest täitmata,
Ta oli täpselt graafikus ja tegi nii, nagu oli lubanud.
"Aga Saara ütles: 'Jumal pani mind naerma!
Igaüks, kes sellest kuuleb, naerab mind!'"
Saara probleemid jätkusid. Ta ei mõistnud ikka veel toimuvat.
Tema hämmeldus oli suur, ta ei suutnud kujutleda
seda imelist rolli, mille Jumal oma päästeplaanis talle oli andnud.
Ta oli tunnistamas suurt imet, millest jutlustatakse
veel tuhandeid aastaid hiljemgi ja keegi ei naera täna Saara üle.
Mina küll mitte.
Tal oli raske vaadata üle nähtava nähtamatusse maailma.
Tal oli seda liiga raske mõista.
Piibel jätkab:
"Kui Saara nägi mängimas egiptlanna Haagari poega,
kelle see Aabrahamile oli ilmale toonud, siis ta ütles Aabrahamile:
'Kihuta minema see teenija ja tema poeg."
See kõne oli Aabrahami silmis ta poja kohta väga paha.
Aga Jumal ütles Aabrahamile:
'Ärgu olgu see su silmis paha ei poisi ega su teenija kohta.
Kõiges, mis Saara sulle ütleb, kuula ta sõna."
Tõotuse lapse Iisaki sünd paljastas orjatari lapses
tema tõelise varjatud loomuse.
Vaevalt, et Saara ja Aabraham mõistsid Saara sõnades ja otsustes
sündinud vaimset sügavust, kui liha järgi sündinu
ei saanud pärida koos tõotuse lapsega.
Jumal õhutas Aabrahami: kuula kõiges Saarat.
Saarale oli valitud suur osa Jumala plaanides
ja Jumal hoolitses tema eest ning tegutses tema kaudu
vastavalt oma tahtele.
Ebateadlikult ütles Saara välja suure vaimse elu tõe,
millest jutlustatakse tänapäevani.
Saara elu vaadates on see üsna imeline.
Ta oli väike Jumala laps, nagu meie kõik,
ja kui suuri plaane Kõikvõimas Jumal tema kaudu teostas.
Ja Saara ei mõistnud toimuvast midagi.
Jumalal on sinugi jaoks oma igavestes plaanides roll.
Sa ei mõista täna ehk kõike, mis su elus toimub.
Oled ehk paljudes olukordades oma teed käinud ja usud,
et oled kõik ära rikkunud.
Paljud Jumala lapsed näevad Jumala ajagraafikuga vaeva.
Pea meeles Piibli sõnu:
"Ja Issand hoolitses Saara eest, nõnda nagu ta oli lubanud.
Issand toimis Saaraga, nõnda nagu ta oli öelnud."
Kui Jumala teod oleks toetunud Saarale endale,
mitte Jumala mõistetamatule armule, ärateenimatule armastusele,
oleks Saara kohe alguses Jumala plaanist välja jäetud.
Nii juhtuks ilma armuta meie kõigiga.
Jumal hoolitseb ka sinu eest ja teeb, mis Ta on lubanud,
kui sa vaid jääd Temasse ja ootad kannatlikult Jumala aega.
Saara ütles: "Jumal tegi mind naerualuseks (soome piiblitõlge).
Igaüks, kes sellest kuuleb, naerab mind!"
Vahel tundub, et tänasel feminismiajastul
ei näe paljud naised seda, mida Jumal teeb.
Maailma vaim pimestab inimesi väga lihtsalt veel tänagi.
Nagu Jumala Sõna ei võikski tänapäeval täituda;
nagu Jumala hoolitsus ja see, kuidas ta inimest kasutab
sõltuks inimeste maailmast;
nagu inimene võiks otsustada, mida Jumal teeb.
Piibel räägib kaunilt, kui eriliselt Jumal
naise eest hoolitseb. Selle kohta on ilusaid lugusid.
Naisel on mitmeid kordi tähtis roll Jumala plaanis
ja Ta hoolitseb väga tihti naise eest väga eriliselt.
Mõtle Ristija Johannese emale Eliisabetile
või Jeesuse emale Maarjale.
Millised ilusad lood!
Jumal jättis oma päästeplaani noore Maarja hooleks
ja usaldas nii suure ülesande sellele väiksele tüdrukule.
Samal ajal Ta hoolitses noore Maarja eest.
Maarja uskus Jumalat ja leidis Jumala silmis armu.
Jumal ei hoolitsenud vaid Saara eest. Ta hoolitseb kõigi omade eest,
nii meeste kui naiste eest.
Ta hoolitseb ka selle eest, et iga Jumala laps saab Tema armus
täita ülesande, mille Jumal on talle oma armu kaudu määranud.
Kui usume vaid Temasse ja toetume Temale
ning järgime Teda.
Seda ei saa takistada teiste inimeste erinevad hoiakud,
erinev suhtumine meisse ega ka maailmas valitsev vale
ja ebaõiglus.
Miski ei saa takistada Jumala plaanide teostumist.
Jumal toimis Saaraga, nõnda nagu ta oli öelnud.
Jumal teeb nii ka sinuga, ei rohkem ega vähem.
Tema sõna läheb täide.
Kui Jumala teod oleksid sõltunud Saarast,
mitte Tema teenimatust armastusest, oleks Saara kohe kõrvale heidetud.
Kõik sõltub armust. See on iga päev uus.
Kõik sõltub Jeesusest, mitte meist.
Jeesuse tõttu sai ka Saara oma ülesandega hakkama.
Jeesuse tõttu ei ebaõnnestu Jumala plaan ka sinus,
kui usud Temasse ega tõmbu uskmatuses tagasi.
Usk Jeesusesse on suurem jõud, kui meie ebaõnnestumised ja nõrkused.
Arm on inimesest suurem.
Paulus ütles, et tema lihas pole midagi head. Mitte midagi.
Isegi kui oleme läbimädanenud ja täiesti läbikukkunud,
on Jumala arm sellestki suurem ja võimsam
ning saavutab Jumala tahtmise.
Jumal ei vaata kõigepealt meie, vaid Jeesuse peale.
Ta tahab ilmuda nende seas, kes usuvad Jeesusesse.
See on suur sõnum täna meilegi, kes näeme endas nii palju nõrkust
ja väiksust.
Jumal ei vaata esmalt sind.
Tema arm on meist, inimestest, ja meie nõrkustest võimsam.
Paulus ütles:
"Aga Jumala armust olen ma see, kes olen,
ja tema arm minu vastu ei ole läinud tühja,
vaid ma olen neist kõigist palju rohkem vaeva näinud.
Aga seda ei ole teinud mina, vaid Jumala arm, mis on minuga."
Kõik, mida Paulus elus saavutas, johtus Jumala armust,
mitte Paulusest.
Sama kehtib meie kõigi elus.
"Issand hoolitses Saara eest, nõnda nagu ta oli lubanud.
Issand toimis Saaraga, nõnda nagu ta oli öelnud."
Selles kirjakohas kulmineerub imeliselt Jumala ustavus.
Võiksin tunnistada täna maailma ning kõikide inglite ja vägede ees,
et Jumal on hoolitsenud Tapani eest, nõnda nagu Ta on lubanud.
Ja Jumal on toiminud Tapaniga, nõnda nagu Ta on öelnud.
Elule tagasi vaadates võib imeliselt näha Jumala ustavust.
Võin öelda seda vaatamata sellelegi, et elu on olnud hoopis teistsugune,
kui seda ette kujutasin ja lootsin.
Vahel isegi väga raske, kuid Jumal on olnud kõiges ustav.
Elu on olnud tihti ka imelisem, kui oleksin osanud oodata.
Kõik on olnud Jumala armust.
Jumala arm on olnud suurem kui väikse Tapani nõrkus,
jõuetus ja tähtsusetus.
Kord ütles Peetrus Jeesusele:
"Rabi, vaata, viigipuu, mille sa needsid, on ära kuivanud!
Ja Jeesus vastas neile: 'Olgu teil usku Jumalasse!'"
Säilita sinagi igas olukorras usk Jumalasse;
Ka siis, kui enam midagi pole teha, on võimalik Jumalasse uskuda.
Isegi kui me ei näe vastuseid ja oleme täielikus pimeduses,
peame uskuma Jumalasse.
Vastasel juhul tuleb kurat ja varastab võiduhinna,
mille Jumal on meile tallele pannud.
Jeesust Kristust uskudes ja kõikides raskustes Teda järgides
saavutame Jumala poolt meile valmistatud võidu.
Kui aga pöördume uskmatuses kõrvale, tuleb kurat
ja varastab kogu õnnistuse, mis Jumal on meile valmistanud.
Ainus suur kangelastegu, mille meie usuisa Aabraham tegi,
oli ühe poja saamine; sedagi alles 100-aastaselt.
Aabraham ei teinud tegelikult midagi suurt ja imelist,
ometi oli ta suur jumalamees - ta uskus Jumalat.
Suured pole teod, vaid usk Jumalasse.
Seda Jumal hindab ja igatseb meie südameis.
Seda Ta ootabki, et usuksime keset kõike Teda.
Suur pole suured teod, vaid usk Jumalasse.
Nii möödus One Way pooltund.
Järgmisel nädalal jätkame Tapani Suonto õpetusega.
Seniks õnnistatud nädalat!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui käesolev saade sind puudutas,
palun teata meile sellest e-postiaadressil -
toimisto@onewaymission.fi
Saadet toetasid Stenroos Oy ja Häkkinen Oy
Tõlge: Monika Jaaguri
toimisto@onewaymission.fi